3. ΒΑΣΙΛΙΚΟΝ ΔΙΑΤΑΓΜΑ υπ' αριθ. 461 της 12/29 Ιουλ. 1972 (ΦΕΚ Α΄ 137) Περί οργανώσεως και λειτουργίας των υπηρεσιών του Γεωτεχνικού Επιμελητηρίου Ελλάδος (ΓΕΩΤ.Ε.Ε.). Έχοντες υπ' όψιν: 1.Τας διατάξεις: α)Του άρθρ. 18, παρ. 1 του Ν.Δ. 943/1971 «περί ιδρύσεως Γεωτεχνικού Επιμελητηρίου της Ελλάδος». β)Των άρθρ. 15, 37, 38 και 39 του Ν.Δ. 957/1971 «περί Υπουργικού Συμβουλίου και Υπουργείων». γ)Του άρθρ. 7 παρ. 1 του από 24/31.12.1955 Β.Δ/τος «περί εφαρμογής του Υ .Κ. επί των υπαλλήλων των Ν.Π.Δ.Δ.». 2.Την υπ' αριθ. 21812/2.9.1971, απόφασιν του Πρωθυπουργού «περί προσδιορισμού των αρμοδιοτήτων του Υπουργού Βοηθού Πρωθυπουργού» (ΦΕΚ 712/2.9.1971 τευχ. Β'). 3.Την υπ' αριθ.198/1972 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών. 4.Την υπ' αριθ. 327/1972 γνωμοδότησιν του Συμβουλίου της Επικρατείας, προτάσει των Ημετέρων Βοηθού Πρωθυπουργού, Εθνικής Οικονομίας και Οικονομικών Υπουργών, απεφασίσαμεν και διατάσσομεν: Διάρθρωσις Υπηρεσιών Άρθρ.1.-Αι υπηρεσίαι του Γεωτεχνικού Επιμελητηρίου Ελλάδος διαρθρούνται ως κάτωθι: Διεύθυνσις Υπηρεσιών ΓΕΩΤ.Ε.Ε., περιλαμβάνουσα: α)Το Τμήμα Μελετών, Εκδόσεων και Δημ. Σχέσεων. β)Το Τμήμα Γραμματείας και Προσωπικού και γ)Το Τμήμα Λογιστικού και Διαχειρίσεως. (Αντί για τις σελ. 158,01(α)-158,126) Σελ. 158,01(β) Τεύχος Η 92 - Σελ. 51 Γεωτεχνικό Επιμελητήριο 14.Β.ι.1-3 14.Β.ι.3 Γεωτεχνικό Επιμελητήριο Αρμοδιότητες Διευθυντού και Τμημάτων Άρθρ.2.-1.Αρμοδιότητες Διευθυντού: α)Ο Διευθυντής προϊσταται των Υπηρεσιών του ΓΕΩΤ.Ε.Ε. και κατευθύνει και ελέγχει αυτάς. β)Αποτελεί το υπηρεσιακόν όργανον εκτελέσεως των αποφάσεων της Διοικούσης Επιτροπής και των τοιούτων του Προέδρου αυτής και της καθόλου ευρύθμου και ομαλής διεξαγωγής της υπηρεσίας του Επιμελητηρίου, ευθυνόμενος δια την ταχείαν, ακριβή και νόμιμον εκτέλεσιν τούτων. γ)Μετέχει εις τας συνεδριάσεις της Διοικούσης Επιτροπής, άνευ ψήφου, δια την εισήγησιν των απτομένων της εσωτερικής λειτουργίας και της διαχειρίσεως του Επιμελητηρίου θεμάτων, καθώς και των ειδικώς ανατεθησομένων αυτώ υπό του Προέδρου προς εισήγησιν λοιπών τοιούτων. δ)Αποσφραγίζει και χαρακτηρίζει την αλληλογραφίαν του ΓΕΩΤ.Ε.Ε. κατανέμων ταύτην εις τα καθ' ύλην αρμόδια τμήματα προς ενέργειαν. ε)Κατευθύνει, συντονίζει και παρακολουθεί την διεξαγωγήν της υπηρεσίας του ΓΕΩΤ.Ε.Ε. παρά των καθ' ύλην αρμοδίων τμημάτων, υπογράφει άπαντα τα εξερχόμενα έγγραφα του ΓΕΩΤ.Ε.Ε. τα απευθυνόμενα προς Δημοσίας Αρχάς, νομικά πρόσωπα δημοσίου και ιδιωτικού δικαίου και προς ιδιώτας και θεωρεί τας μισθοδοτικάς καταστάσεις του προσωπικού του ΓΕΩΤ.Ε.Ε., συνυπογράφει δε μετά του Προέδρου τα επίσημα αντίγραφα, τα πιστοποιητικά και τα έγγραφα τα σχετιζόμενα με μεταβολάς και το μητρώον των μελών, την άσκησιν πειθαρχικής εξουσίας επ' αυτών και με γενικάς αρμοδιότητας του Επιμελητηρίου, ως εκπονήσεις μελετών, γνωμοδοτήσεις, προαγωγήν επαγγελματικών συμφερόντων των μελών, δημιουργίαν οικονομικών υποχρεώσεων δια το ΓΕΩΤ.Ε.Ε., ως και τα εκδιδόμενα υπό του Τμήματος Λογιστικού και Διαχειρίσεως εντάλματα πληρωμής. ς)Επιμελείται, της ανά τρίμηνον καταρτίσεως εκθέσεως επί των εργασιών του Επιμελητηρίου και της πορείας της διαχειρίσεως τούτου, ήτις, εγκρινομένη υπό του Προέδρου, υποβάλλεται εις την Διοικούσαν Επιτροπήν, προς ενημέρωσιν, καθώς και της επί τη λήξει του έτους εκθέσεως των πεπραγμένων του Επιμελητηρίου, ήτις, θεωρουμένη υπό του Προέδρου αυτού και εγκρινομένη υπό της Διοικούσης Επιτροπής, συνοδεύει τον υποβαλλόμενον απολογισμόν διαχειρίσεως του έτους. ζ)Συντάσσει τας ετησίας εκθέσεις υπηρεσιακής ικανότητος των Προϊσταμένων των τμημάτων και θεωρεί, εκφέρων την γνώμην του, επί των υπό τούτων συντασσομένων εκθέσεων δια το λοιπόν προσωπικόν. η)Τηρεί το εμπιστευτικόν πρωτόκολλον και αρχείον. 2.Εις την αρμοδιότητα του Τμήματος Μελετών, Εκδόσεων και Δημοσίων Σχέσεων ανήκει: α)Η συστηματική παρακολούθησις των συναφών προς τας επιδιώξεις του Επιμελητηρίου και εκ της εξελίξεως της επιστήμης και της τεχνικής υπαγορευμένων προς μελέτην επιστημονικών και ειδικών θεμάτων και η εισήγησις δια την έγκρισιν εκπονήσεως τοιούτων μελετών. β)Η μέριμνα της συγκεντρώσεως, επεξεργασίας και ταξινομήσεως των απαραιτήτων στοιχείων και πληροφοριών δια την παρά των κατά Κλάδους Επιτροπών του Επιμελητηρίου εκπόνησιν των εγκρινομένων, οίκοθεν ή κατόπιν αναθέσεως, μελετών ή γνωμοδοτήσεων επί θεμάτων αρμοδιότητος του Επιμελητηρίου και η συνδρομή των Επιτροπών τούτων ή ετέρων οργάνων εις το έργον τούτο. γ)Η επιμέλεια της κατά αντικείμενα και κατά χρονολογίαν τηρήσεως και διαφυλάξεως των εκπονουμένων δια του Επιμελητηρίου μελετών, γνωμοδοτήσεων και ειδικών εκθέσεων. δ)Η οργάνωσις των αποφασιζομένων εκθέσεων ή της συμμετοχής εις ταύτας και συνεδρίων, ως και διαλέξεων επί θεμάτων αναφερομένων εις τας δραστηριότητας του Επιμελητηρίου. ε)Η μέριμνα της συγκεντρώσεως της ύλης δια την έκδοσιν περιοδικώς επιστημονικού δελτίου και συγγραμμάτων και δια την δημιουργίαν βιβλιοθήκης. ς)Η μελέτη των ληπτέων μέτρων δια την προαγωγήν και προστασίαν των κοινών συμφερόντων των μελών του Επιμελητηρίου και των αφορώντων εις την ζήτησιν και προσφοράν εργασίας των μελών εντός των πλαισίων της κειμένης περί επαγγελματικών αρμοδιοτήτων τούτων νομοθεσίας. ζ)Η επιμέλεια της παρακολουθήσεως του τύπου επί παντός θιγομένου θεμάτος απτομένου των επιδιώξεων του Επιμελητηρίου προς ενημέρωσιν της Διοικήσεως αυτού, η μελέτη επί των αναγκαίων τυχόν ανακοινώσεων ή απαντήσεων και παντός εν γένει θέματος αναγομένου εις τας σχέσεις του Επιμελητηρίου και της αναπτύξεως αυτών και η μέριμνα της δια προσφόρων μέσων προβολής του καθόλου έργου του Επιμελητηρίου. 3.Εις την αρμοδιότητα του Τμήματος Γραμματείας και Προσωπικού ανήκει : α)Η μέριμνα της εγκαίρου κοινοποιήσεως των προσκλήσεων των συνεδριάσεων μετά των προς συζήτησιν θεμάτων των οργάνων του Επιμελητηρίου, η συνδρομή, δι' υπαλλήλων του, αρμοδίων εις την τήρησιν των Πρακτικών των συνεδριάσεων της Γενικής Συνελεύσεως των Αντιπροσώπων των Συνελεύσεων των Αντιπροσώπων των Κλάδων, της Διοικούσης Επιτροπής, των κατά Κλάδους Επιτροπών,  των Πειθαρχικών  Συμβουλίων  και  του Υπη(Μετά την σελ.158,126) Σελ 158,127 Τεύχος 464 - Σελ. 85 Γεωτεχνικό Επιμελητήριο 14.Β.ι.3 ρεσιακού Συμβουλίου, η μέριμνα της επικυρώσεως και υπογραφής αυτών και της βιβλιοδετήσεώς των εις ειδικά βιβλία, έτι δε και της εγκαίρου κοινοποιήσεως αρμοδίως των λαμβανομένων αποφάσεων. β)Η συνδρομή των αρμοδίων οργάνων εις την κατάρτισιν και τήρησιν του Μητρώου των μελών του Επιμελητηρίου ως και την ενημέρωσιν τούτου, δια της εγκαίρου καταχωρίσεως των αποφασιζομένων υπό της Διοικούσης Επιτροπής εκάστοτε μεταβολών, και η διεξαγωγή απάσης της αναφερομένης εις τα ατομικά ζητήματα των μελών σχετικής αλληλογραφίας. γ)Η τήρησις του γενικού πρωτοκόλλου, η παραλαβή και διεκπεραίωσις της καθόλου αλληλογραφίας του Επιμελητηρίου,η τήρησις του αρχείου, η δακτυλογράφησις και παραβολή των εξερχομένων εγγράφων. δ)Πάντα τα αφορώντα εις την υπηρεσιακήν κατάστασιν του πάσης φύσεως προσωπικού του Επιμελητηρίου θεμάτων, την τήρησιν και ενημέρωσιν του μητρώου, των ατομικών φακέλλων, του ατομικού δελτίου στοιχείων υπαλλήλου, του ατομικού δελτίου αδειών, των φακέλλων εκθέσεων υπηρεσιακής ικανότητος του προσωπικού και η χορήγησις εις το τμήμα Λογιστικού και Διαχειρίσεως των στοιχείων πληρωμής των εκάστοτε δικαιουμένων αποδοχών και των ενεργητέων κρατήσεων λόγω ασθενείας, αδικαιολογήτου απουσίας και προστίμου. ε)Η συγκέντρωσις και παρακολούθησις των αφορωσών εις το Επιμελητήριον και τα μέλη τούτου διατάξεων (Νόμων, Δ/των, Υπουργικών αποφάσεων, Συλλογικών Διαιτητικών αποφάσεων κλπ.). ς)Η ενέργεια επί πάσης άλλης υποθέσεως του Επιμελητηρίου, μη ρητώς κατονομαζομένης εν τοις ανωτέρω και μη αναγομένης εις τας αρμοδιότητας των λοιπών τμημάτων, έτι δε και η μέριμνα δια την καθαριότητα, ασφάλειαν και εξασφάλισιν καλής συντηρήσεως των γραφείων του Επιμελητηρίου. 4.Εις την αρμοδιότητα του Τμήματος Λογιστικού και Διαχειρίσεως ανήκει: α)Η τήρησις απάντων των υπό του Εσωτερικού Κανονισμού του Επιμελητηρίου οριζομένων λογιστικών βιβλίων ως και των αποφάσει της Διοικούσης Επιτροπής κριθησομένων απαραιτήτων βοηθητικών τοιούτων. β)Η σύνταξις και υποβολή του σχεδίου του ετησίου προϋπολογισμού του Επιμελητηρίου και των κατά την πορείαν της εκτελέσεως τούτου αναγκαίων τροποποιήσεων αυτού και η μέριμνα δια την έγκαιρον έγκρισιν τούτων. Σελ.158,128 Τεύχος 464 - Σελ. 86 γ)Η παρακολούθησις της εκτελέσεως του προϋπολογισμού του Επιμελητηρίου και η κατά μήνα ενημέρωσις επ' αυτού της Διοικούσης Επιτροπής δια της υποβολής μηνιαίων απολογιστικών καταστάσεων και πλήρους ισοζυγίου της καθόλου οικονομικής καταστάσεως του Επιμελητηρίου μετά συμφωνίαν των λογαριασμών και καθολικών και των παρά τη Αγροτική Τραπέζη της Ελλάδος λογαριασμών. δ)Η εκκαθάρισις των πάσης φύσεως δαπανών του Επιμελητηρίου και η έκδοσις των δια την πληρωμήν τούτων ενταλμάτων πληρωμής εντός των εγκεκριμένων πιστώσεων του προϋπολογισμού και των εγκρίσεων της Διοικούσης Επιτροπής και η μέριμνα και ευθύνη δια το σύννομον της εντελλομένης δαπάνης, τον ορθόν καταλογισμόν ταύτης εις το οικείον κεφάλαιον και άρθρον του προϋπολογισμού και την ύπαρξιν των νομίμων δικαιολογητικών δεόντως χαρτοσεσημασμένων έτι δε και την ενέργειαν και απόδοσιν των επί τούτων αναλογούντων φόρων, κρατήσεων και εισφορών. Ο τακτικός έλεγχος της διαχειρίσεως της παγίας προκαταβολής υπό του διαχειριζομένου ταύτην υπαλλήλου και η μέριμνα της εγκαίρου εκδόσεως των ενταλμάτων των εκ ταύτης γενομένων δαπανών προς αποκατάστασιν αυτής. ε)Η παρακολούθησις της πορείας εισπράξεως και εγκαίρου αποδόσεως εις τον παρά τη Α.Τ.Ε. λογαριασμόν διαχειρίσεως του Επιμελητηρίου παρά των υποχρέων υπηρεσιών και οργάνων των εν γένει πόρων αυτού, η μέριμνα της διακριβώσεως ληξιπροθέσμων απαιτήσεων αυτού, η βεβαίωσις και η παρακολούθησις της εισπράξεως αυτών. Η χρέωσις των οριζομένων οργάνων εισπράξεως δια των παρδιδομένων αυτής διπλοτύπων εισπράξεως, η παρακολούθησις της επιστροφής αυτών και ο έλεγχος της συμφωνίας των πραγματοποιηθεισών εισπράξεων προς τας παρ' αυτών αποδοθείσας τοιαύτας. ς)Η μέριμνα της εισπράξεως του καθοριζομένου υπό της Διοικούσης Επιτροπής αντιτίμου των εκδιδομένων και πωλουμένων εις τα μέλη ή τρίτους υπό του Επιμελητηρίου τευχών του επιστημονικού δελτίου και επιστημονικών συγγραμμάτων ή βιβλίων. 14.Β.ι.3 Γεωτεχνικό Επιμελητήριο ζ)Η επιμέλεια της εγκαίρου καταρτίσεως του ετησίου απολογισμού διαχειρίσεως και υποβολής τούτου εις την Διοικούσαν Επιτροπήν της παραδόσεως αυτού μεθ’ απάντων των δικαιολογητικών εις την κατά νόμον Επιτροπήν προς έλεγχον και η μέριμνα της υπό της Διοικούσης Επιτροπής θέσεως τούτου υπό την κρίσιν της Γενικής Συνελεύσεως των Αντιπροσώπων και την μετά της προτάσεως της τελευταίας υποβολήν τούτου εις το Ελεγκτικόν Συνέδριον δια τον τελικόν έλεγχον. Επίσης η μέριμνα της συντάξεως και υποβολής της ετησίας απογραφής και του ισολογισμού του Επιμελητηρίου, και η)Η μέριμνα δια τον εφοδιασμόν του Επιμελητηρίου με τα πάσης φύσεως απαραίτητα έπιπλα και σκεύη, όργανα, υλικά και λοιπά είδη παγίας χρήσεως ως και τα αναλώσιμα τοιαύτα, και της τηρήσεως της δια την προμήθειαν τούτων επιβαλλομένης διαδικασίας ως και της τοιαύτης δια την εκτέλεσιν πάσης φύσεως εργασίας και συμφωνίας καθώς και των δια την έκδοσιν του περιοδικού και συγγραμάτων του Επιμελητηρίου τοιούτων και η τήρησις των σχετικών βιβλίων αποθήκης. Τακτικαί και επί σχέσει ιδιωτικού δικαίου θέσεις υπαλλήλων Άρθρ.3.-Αι παρ τω ΓΕΩΤ.Ε.Ε. τακτικαί θέσεις προσωπικού ορίζονται ως κάτωθι: Ι.Μόνιμοι Κατηγορία Α'. α)Κλάδος Α1 Τεχνικός: Μία θέσις επί βαθμοίς 3ω-2ω. Μία θέσις επί βαθμοίς 7ω-4ω. Δεύτερος εισαγωγικός βαθμός ορίζεται ο 6ος. β)Κλάδος Α2 Διοικητικός-Λογιστικός: Δύο θέσεις επί βαθμοίς 5ω-4ω. Δύο θέσεις επί βαθμοίς 8ω-6ω. Δεύτερος εισαγωγικός βαθμός ορίζεται ο 7ος. Κατηγορία Β'. Κλάδος Β1 Διοικητικός: 5 θέσεις επί βαθμοίς 11ω-6ω. Κατηγορία Γ'. Κλάδος Γ1 Κλητήρων: Μία θέσις επί βαθμοίς 13ω-9ω. ΙΙ. Επί σχέσει Ιδιωτικού Δικαίου 4 θέσεις ειδικών Επιστημονικών συνεργατών. Μία θέσις καθαριστρίας. Προσόντα διορισμού Άρθρ.4.-Τυπικά προσόντα διορισμού εις τας υπό του προηγουμένου άρθρου προβλεπομένας θέσεις ορίζονται τα ακόλουθα: α)Δια τον εισαγωγικόν 7ον βαθμόν του Κλάδου Α1 Τεχνικού, πτυχίον της Ανωτάτης Γεωπονικής Σχολής Αθηνών ή της Γεωπονοδασολογικής Σχολής του Πανεπιστημίου Θεσσαλονίκης ή της Κτηνιατρικής Σχολής του Πανεπιστημίου Θεσσαλονίκης ή ισοτίμων τούτων Ανωτάτων Σχολών της Αλλοδαπής και επαρκής γνώσις μιας των ξένων γλωσσών Αγγλικής ή Γαλλικής ή Γερμανικής ή Ιταλικής προσηκόντως αποδεικνυομένη. Δια τον διορισμόν εις τον δεύτερον (6ον) εισαγωγικόν βαθμόν απαιτείται, ως πρόσθετον των ανωτέρω τυπικόν προσόν, πτυχίον ειδικεύσεως επί διετίαν τουλάχιστον εις Πανεπιστήμια ή Ανωτάτας Σχολάς της Αλλοδαπής, ή τριετής ευδόκιμος προϋπηρεσία μετά την κτήσιν του πτυχίου εις Δημοσίαν Υπηρεσίαν ή Οργανισμούς και Νομικά Πρόσωπα Δημοσίου Δικαίου ή Ανωνύμου Εταιρείας ή Γεωργικάς Συνεταιριστικάς Οργανώσεις. Ανώτατον όριον ηλικίας διορισμού εις τον ανωτέρω Κλάδον (Α1 Τεχνικόν) ορίζεται το 45ον έτος. β)Δια τον εισαγωγικόν βαθμόν 8ον του Κλάδου Α2, πτυχίον οιουδήποτε Τμήματος της Νομικής Σχολής του Πανεπιστημίου Αθηνών ή της σχολής Νομικών και Οικονομικών Επιστημών του Πανεπιστημίου Θεσσαλονίκης, ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή της Ανωτάτης Βιομηχανικής Σχολής Πειραιώς ή Θεσσαλονίκης ή ισότιμον τούτων πτυχίον Σχολής της Αλλοδαπής. Δια τον διορισμόν εις τον δεύτερον εισαγωγικόν 7ον βαθμόν απαιτείται μετά την κτήσιν του άνω πτυχίου και τριετής ευδόκιμος προϋπηρεσία εις Δημοσίαν Υπηρεσίαν ή παρά Νομικώ Προσώπω ή Οργανισμώ Δημοσίου Δικαίου. γ)Δια τον διορισμόν εις τον 11ον εισαγωγικόν βαθμόν του Κλάδου Β1, απολυτήριον εξαταξίου Γυμνασίου ή άλλης ισοτίμου μέσης σχολής γενικής εκπαιδεύσεως. δ)Δια τον διορισμόν εις τον 13ον εισαγωγικόν βαθμόν του Κλάδου Γ1 Κλητήρων απολυτήριον Δημοτικού Σχολείου. ε)Δια την πρόσληψιν εις θέσιν ειδικού επιστημονικού συνεργάτου, να είναι μέλος του Γεωτεχνικού Επιμελητηρίου Ελλάδος, να έχη αρτίαν γνώσιν μιας των ξένων γλωσσών Αγγλικής, Γαλλικής, Γερμανικής ή Ιταλικής, προσηκόντως διαπιστουμένην, ως και αποδεδειγμένην ευδόκιμον μεταπτυχιακήν ενασχόλησιν επί των μελετών ή ειδικών εργασιών του Επιμελητηρίου, δι’ ας προορίζονται να χρησιμοποιηθούν οι δια ταύτας προσλαμβανόμενοι. Η επιλογή των προσληφθησομένων ενεργείται κατά τα εν άρθρ. 24 του Υπαλληλικού Κώδικος οριζόμενα, ως τούτο εκάστοτε ισχύει και δια τα Ν.Π.Δ.Δ. ς)Δια την θέσιν της καθαριστρίας απολυτήριον Δημοτικού Σχολείου. (Μετά την σελ. 158,128) Σελ. 158,129 Τεύχος 464-Σελ. 87 Γεωτεχνικό Επιμελητήριο 14.Β.ι.3 Άρθρ.5.-1.Αι εν τινι βαθμώ κεναί θέσεις του Επιμελητηρίου δύναται, λόγω υπηρεσιακής ανάγκης, μετ’ απόφασιν του Υπηρεσιακού Συμβουλίου να λογίζωνται κεναί και δια πάντας τους κατωτέρους βαθμούς του αυτού Κλάδου. 2.Εις θέσεις ανωτέρου βαθμού δύναται δι’ αποφάσεως της Διοικούσης Επιτροπής μετά γνώμην του Υπηρεσιακού Συμβουλίου να τοποθετούνται προσωρινώς υπάλληλοι κατωτέρου βαθμού του αυτού Κλάδου αν δεν υπάρχουν υπάλληλοι κατωτέρου βαθμού προς οριστικήν πλήρωσιν των θέσεων τούτων. Επάνδρωσις της υπηρεσίας και αναπλήρωσις Προϊσταμένου Άρθρ.6.-1.Αι τοποθετήσεις του Διευθυντού και των Προϊσταμένων Τμημάτων ενεργούνται δι’ αποφάσεως της Διοικούσης Επιτροπής, των δε λοιπών υπαλλήλων δι’ αποφάσεως του Προέδρου αυτής, προτάσει του Διευθυντού του Επιμελητηρίου, αναλόγως των υπηρεσιακών αναγκών των Τμημάτων. 2.Εις την θέσιν του Διευθυντού τοποθετείται υπάλληλος του Κλάδου Α1 Τεχνικού επί βαθμοίς 3ω ή 2ω και, εν ελλείψει τοιούτου υπάλληλος με κατώτερον βαθμόν του αυτού κλάδου. 3.Προϊστάμενος του Τμήματος Μελετών Εκδόσεως και Δημοσίων Σχέσεων τοποθετείται υπάλληλος του Κλάδου Α1 Τεχνικού επί βαθμοίς 7ω-4ω. 4.Προϊστάμενοι των Τμημάτων Γραμματείας και Προσωπικού και Λογιστικού και Διαχειρίσεως τοποθετούνται υπάλληλοι των Κλάδων Α2 ΔιοικητικούΛογιστικού επί βαθμοίς 5ω-4ω ή και, ελλείψει τοιούτων, υπάλληλοι κατωτέρων τούτων βαθμών του αυτού Κλάδου και Κατηγορίας. 5.Τον Διευθυντήν ελλείποντα, απόντα ή κωλυόμενον αναπληροί ο Προϊστάμενος του Τμήματος Μελετών Εκδόσεων και Δημοσίων Σχέσεων, τους δε Προϊσταμένους των Τμημάτων Γραμματείας και Προσωπικού και Λογιστικού και Διαχειρίσεως οι υπηρετούντες εις τα τμήματα ανώτεροι κατά βαθμόν υπάλληλοι των αντιστοίχων Κλάδων και εν ελλείψει τοιούτων οι Προϊστάμενοι των ρηθέντων Τμημάτων αναπληρούνται αμοιβαίως. Αποδοχαί Άρθρ.7.-1.Αι αποδοχαί των επί σχέσει ιδιωτικού δικαίου προσληφθησομένων ειδικών επιστημονικών συνεργατών ορίζονται δι’ αποφάσεως της Διοικούσης Επιτροπής του Επιμελητηρίου, εντός πάντοτε των ορίων των εν τω προϋπολογισμώ εγκεκριμένων οικείων πιστώσεων, ουχί δε ανώτεροι των αποδοχών υπαλλήλου του Κλάδου Α1 τεχνικού επί βαθμώ 3ω. Σελ. 158,130 Τεύχος 464-Σελ. 88 2.Τα των αποδοχών της καθαριστρίας διέπονται υπό των διατάξεων της παρ. 3 του Ν.Δ. 385/1969 "περί προσλήψεως προσωπικού επί σχέσει ιδιωτικού δικαίου εις δημοσίας υπηρεσίας και Ν.Π.Δ.Δ.». Εις τον Ημέτερον επί της Εθνικής Οικονομίας Υπουργόν, ανατίθεμεν την δημοσίευσιν και εκτέλεσιν του παρόντος. 